 Xildhibaan Caasha Dhabar Geelle oo ka mid ah mudanayaasha muxaafidka ah ayaa dhinaceeda ka hadashay aragtida ay ka qabto kuraasta kootada ah ee haweenka loo xidhay waxaanay tidhi Maanta waa maalin taariikhi ah oo weyn waayo waa maalin la aqoonsaday oo la ansixiyey wax qabadka haweenka ee waaxyaha ay dalka kaga jiraan, hooyada guriga fadhida, mida siyaasada ku jirta, mida dawlada xilka ka haysa iyo ta ganacsiga ku jirtaba waxay u tahay guul weyn oo u soo hoyatay, guushaasina waxay ka dhigan tahay xaqii ay lahaayeen haweenka oo talaabo muhiim ah loo qaaday, tirada 25 ee loo qoondeeyeyna waxay ka turjumaysaa siyaasada hufan ee madaxweyne Ismaaciil Cumar Geelle. 